《题顾亭林先生诗集后》
清代·吴大廷

胜朝吴下一诸生，毕世栖栖旅客情。高蹈自希庞隐士，传经未让郑康成。

昂藏大志期追古，忧患余年尚论兵。即诵诗歌亦奇健，犹能吐气截长鲸。

作者简介：（1824—1877）湖南沅陵人，字桐云。咸丰五年举人，累官台湾兵备道，在官能兴利除弊。数为胡林翼、曾国藩等所荐而仕不达。卒赠太仆寺卿。有《小酉腴山馆诗文钞》。